Mor bihan Gavr zo ur pleg-mor bas, etre ledenez Gavr er c’hreisteiz ha kumunioù Porzh-Loeiz ha Rianteg en hanternoz. En em astenn a ra war 600 hektar. Pa vez uhel ar mor e vez leun a zour, hogen pa vez tre n’eo mui nemet ul lec’hideg vras pe dost. Reiñ a ra bod da evned a-leizh (garrelied, tadorned, noueliged), ha da blant dibar evel al Limonium ovalifolium. Abalamour da se eo bet roet d’ar c’hornad al label Natura 2000.